앞

<-

다음

->

瑜伽師地論卷第七十一

彌勒菩薩說

三藏法師玄□奉　詔譯

攝決擇分中聲聞地之五

復次有七種義. 一應推義. 二應攝義. 三應避義. 四應引義. 五應遮義. 六應持義. 七應發義. 復次有七種喜. 一聞所引喜. 二思所引喜. 三修所引喜. 四離蓋所引喜. 五議論所引喜. 六念自功德所引喜. 七於諸下劣不生知足所引喜. 復次有五種法. 一敎法. 二行法. 三攝受法. 四受用法. 五證法

復次具三種德方能善射. 一由弓德. 二由箭德. 三由中的德. 弓有二德. 一其性堅牢. 二善作究竟. 箭有一德. 善作究竟. 中的有三德. 一究竟工巧. 二串習工巧. 三師學工巧

復次如來敎有三種. 一長時敎. 二無間敎. 三不重說敎

復次如來無量法敎. 皆由三種理趣. 一由義差別理趣. 二由文差別理趣. 三由難釋差別理趣

復次夫涉道者須五對治. 一焰光對治. 二艱險對治. 三江河對治. 四枯竭對治. 五身勞對治

復次尸羅有二種相. 能往善趣. 一攝受尸羅. 二不缺尸羅

復次諸受欲者於現法中有三種義. 一追尋財寶. 二守護財寶. 三耽著受用. 復次壽命變壞有二種. 一◑變壞. 二細變壞. 變壞分位亦有二種. 一◑. 二細. 復次智有二德. 一正行義德. 二自性德. 正行義德者. 謂速疾正行. 決定正行. 微細正行. 自性德者. 謂是定地不可退轉. 是出世間已善修習. 於自所行無有넬◑. 勝餘一切自類善根. 勝於一切他類善根

復次有三顧戀. 修四念住能爲對治. 一顧戀助伴. 二顧戀利養. 三顧戀後有. 復次加行故. 現觀故. 相續故. 欲貪無明對治是加行. 現見安立非安立諦是現觀. 已離欲未離欲是相續. 又依故地故品故. 未修定故. 已修未得得故. 所依淸淨障故. 作意淸淨障故. 彼障對治故

復次如說六種現觀. 謂思現觀乃至究竟現觀. 問思現觀有何相. 答若有成就思現觀者. 能決定了諸行無常一切行苦. 諸法無我涅槃寂靜. 住異生位. 已能證得如是決定. 非諸沙門若婆羅門. 若天魔梵及餘所能如法引奪. 問信現觀有何相. 答若有成就信現觀者. 或是異生或非異生. 或於現法或於現法及後法中. 終不妄稱餘是大師. 餘法善說餘僧正行. 問戒現觀有何相. 答若有成就戒現觀者. 終不復能乃至故心斷傍生命. 不與而取. 習欲邪行. 知而妄語. 飮米等酒. 諸放逸處. 問現觀智諦現觀有何相. 答若有成就現觀智諦現觀者. 終不復能依諸妄見而有所作. 於自所證而有疑惑. 於諸生處而有貪染. 現行世相計爲淸淨. 誹謗聲聞獨覺大乘作惡趣業. 何況能造害父母等諸無間業. 乃至不能生第八有. 問現觀邊智諦現觀有何相. 答若有成就現觀邊智諦現觀者. 終不於彼他所詰問而生怖畏. 問究竟現觀有何相. 答若有成就究竟現觀者. 終不復能犯於五處. 亦不復能乃至故斷諸傍生命. 不與而取. 行非梵行習◑欲法知而妄語. 蓄積財寶諸妙欲具. 而受用之. 亦不怖畏不可記事亦不妄計. 所有苦樂自作他作. 自他俱作. 非自非他爲因而生. 如是等類當知是名諸現觀相. 問思現觀何自性. 答上品思所成慧爲自性. 或此俱行菩提分法爲自性. 問信現觀何自性. 答緣三寶境上品世間出世間淸淨信爲自性. 或此俱行菩提分法爲自性. 問戒現觀何自性. 答聖所愛身語業爲自性. 或此俱行菩提分法爲自性. 問現觀智諦現觀何自性. 答緣非安立諦境慧爲自性. 或此俱行菩提分法爲自性. 問現觀邊智諦現觀何自性. 答緣安立諦境慧爲自性. 或此俱行菩提分法爲自性. 問究竟現觀何自性. 答盡無生智等爲自性. 或此俱行菩提分法爲自性

問此六現觀幾欲界繫乃至幾不繫. 答一唯欲界繫. 一種一分或欲界繫或色界繫. 或無色界繫. 卽此一分及餘三此四是不繫. 一通繫及不繫

問此六現觀幾依未至依可得. 幾乃至依無所有處依可得. 答一依非依可得. 餘依一切依可得. 又三依五依生一種一分亦爾. 問若現觀智諦現觀離衆相故名無分別. 云何依有尋有伺依可得. 答由彼思惟尋伺等全分靜慮眞如而入於定. 是故雖依有尋有伺靜慮可得. 然是離相無有分別. 問此諸現觀. 幾緣世俗諦. 幾緣勝義諦. 答一緣世俗諦及一種一分. 一無所緣. 二緣安立勝義諦及一種一分. 一緣非安立勝義諦及一種一分

問此諸現觀. 幾有相幾無相. 答四有相. 一無相. 一亦有相亦無相

問此諸現觀. 幾有分別幾無分別. 答如有相無相. 當知有分別無分別亦爾. 問此諸現觀. 幾喜俱行幾樂俱行幾捨俱行. 答初唯喜俱行. 餘通喜樂捨俱行

問此諸現觀. 幾是壞對治. 幾是斷對治. 幾是持對治. 幾是遠分對治. 答二唯壞對治. 一通斷持遠分對治. 一通持遠分對治. 二非對治

問此諸現觀. 幾是諸◑制伏對治. 幾是隨眠永害對治. 答三是諸◑制伏對治. 一俱對治. 二俱非對治

問此諸現觀. 幾是地地軟中上品煩惱斷對治. 答一. 餘隨順此爲此助伴. 非斷對治

問六現觀得九遍知. 謂欲槃見苦集所斷煩惱斷故立初遍知. 色無色繫見苦集所斷煩惱斷故立第二遍知. 欲繫見滅所斷煩惱斷故立第三遍知. 色無色繫見滅所斷煩惱斷故立第四遍知. 欲繫見道所斷煩惱斷故立第五遍知色無色繫見道所斷煩惱斷故立第六遍知. 下分結斷故立第七遍知. 色貪斷故立第八遍知. 無色貪斷故立第九遍知. 此六現觀誰得幾遍知果. 答一得九遍知果. 餘不得彼果. 問此諸現觀能爲煩惱斷對治者. 爲生已作斷對治耶. 爲未生耶. 答此非未生. 雖言生已而非後時. 當知煩惱斷時對治生時平等平等. 卽於爾時假施設說對治生已諸煩惱斷. 問此諸現觀誰得幾果. 答一得一切四果. 一得円滿沙門果. 時餘是得一助伴是得前行. 問是諸現觀. 幾能轉根. 答除一餘一切

問是諸現觀. 幾能引發諸神通等殊勝功德. 答除一餘一切

問思現觀當言作何業. 乃至究竟現觀當言作何業. 答思現觀當言能生正行所攝淸淨品善法爲業. 能生無罪歡喜爲業. 能轉一切所疑爲業. 能趣入修功德爲業. 能引所餘現觀爲業. 能往一切善趣爲業. 信現觀由意樂故. 於三寶中能生不動勝解爲業. 正行淸淨爲業. 一分能往善趣爲業. 戒現觀解脫惡趣衆苦爲業. 現觀智諦現觀. 能得一切沙門果爲業. 能引發一切功德淸淨爲業. 能引所餘現觀爲業. 能於善趣助感光◑果及異熟爲業. 現觀邊智諦現觀. 能於一切安立諦中. 問答善巧爲業. 速疾通慧爲業. 能引此後現觀爲業. 究竟現觀. 能引第一現法樂住爲業. 解脫一切生死大苦爲業. 住持最後身爲業. 問思現觀有幾種. 乃至究竟現觀有幾種. 答思現觀當知有無量種. 謂契經思. 應誦思. 記別思. 乃至方廣未曾有法論議思. 苦思. 集滅道思. 眞如實際法界思. 蘊界處等思. 聲聞乘等思. 大乘思. 如是等類當知差別有無量思. 信現觀亦無量種. 謂正憶念過去無量三◑三佛陀及彼法彼僧. 如於過去未來現在亦爾. 又正憶念此世界中及餘十方無量世界所有如來及彼法彼僧隨正憶念有爾所量. 亦有爾所信現觀體品數差別. 戒現觀亦無量種. 謂隨遠離十種不善性罪業道差別多種. 又隨相續亦有多種. 謂預流身乃至阿羅漢身. 獨覺菩薩如來身等無量差別. 現觀智諦現觀亦無量種. 謂念住正斷神足根力覺支道支等菩提分法無量差別. 如現觀智諦現觀. 當知現觀邊智諦現觀究竟現觀亦爾. 問此諸現觀. 由如是名由如是言所安立故. 當言是彼自性. 當言非彼自性耶. 答世俗說故當言是彼自性. 第一義故當言非彼自性. 何以故. 一切法義法爾不可說故

問思現觀何因何果如是. 乃至究竟現觀何因何果. 答思現觀以佛出世親近善士. 聽聞正法. 相續成熟. 如理作意爲因. 以所作業爲果. 如思現觀. 一切現觀當知亦爾. 此中差別者. 信現觀亦以餘現觀爲因. 戒現觀亦爾. 現觀智諦現觀亦以思現觀爲因. 亦以順決擇分善根爲因. 亦以自種姓爲因. 現觀邊智諦現觀亦以現觀智諦現觀爲因. 究竟現觀亦爾

問六現觀七作意. 謂了相等. 爲六現觀攝七作意. 爲七作意攝六現觀耶. 答二現觀非作意攝. 一現觀攝樂作意攝. 一現觀攝樂作意觀察作意攝. 一現觀遠離作意攝. 樂作意加行究竟作意攝. 一現觀加行究竟果作意攝. 餘作意當知是現觀等流攝. 非現觀攝. 謂了相作意勝解作意

問無邊際智及順決擇分善根何現觀攝. 答非諸現觀攝. 當知是現觀等流. 問諸思現觀亦信現觀耶. 設信現觀亦思現觀耶. 答應作四句. 或有思現觀非信現觀. 謂除緣寶決定思. 諸餘緣決定思. 或有信現觀非思現觀. 謂緣寶聞修所成信. 或有思現觀亦信現觀. 謂緣寶決定思. 除上爾所相. 是第四句. 由此道理應知所餘亦應作四句. 復有無量一行順前句順後句四句等道理. 依聲聞地決擇道理皆當了知

復次◑之與垢合名◑垢. 由八種垢汚心相續. 能與其◑作安足處. 是故說彼名爲◑垢. 云何爲八. 一於惠施先不串習. 於現法中愛重財食. 二於身命極重顧戀不顧後世. 三與◑者恒共止住又隨順彼. 四見所施田無勝功德及簡擇福田. 五於慈悲先不串習. 及於彼處不見勝德. 六以諸財寶難可積集. 數習彼想故生◑惰及與懈怠. 七執取於見及謂惠捨有彼雜染. 八希求財寶而行惠施及廻向於彼

復次有五種行名爲調善. 一感財富行. 二感善趣行. 三感無苦行. 四感自義行. 五感他義行. 感財富行者. 謂施性福業事. 感善趣行者. 謂戒性福業事. 感無苦行者. 謂修性福業事. 感自義行者. 謂聲聞獨覺道. 感他義行者. 謂菩薩道. 爲得彼故應修五想. 一於諸欲中修不◑想. 二於自身命修速滅想. 三於欲界中修有怖想. 四於諸行中修無常想. 五於諸衆生修哀愍想. 復次當釋醍◑喩經. 云何了知契經乃至論義. 謂略由五相. 一了知假名故. 二了知攝受故. 三了知次第故. 四了知聖敎故. 五了知依處故. 云何了知假名. 謂能了知差別法門名想施設. 云何了知攝受. 謂能了知名身句身文身. 由此宣說差別法門. 云何了知次第. 謂能了知從此法門至彼法門. 從此句至彼句所有次第. 云何了知聖敎. 謂能了知如是法門如來所說或弟子說. 或在家說或出家說. 云何了知依處. 謂能了知如是法門依自利說. 如是法門依利他說. 如是法門乃至爲令天人利益安樂故說. 如是名爲略由五相了知契經乃至論義. 云何了知彼彼語義. 亦由五相. 一了知緣起故. 二了知句差別. 故三了知次第故. 四了知道理故. 五了知略義故. 云何了知緣起. 謂能了知一分所化應示現義. 乃至一分所化應慶喜義. 云何了知句差別. 謂能了知異門異相訓釋言詞品類差別. 云何了知次第. 謂能了知解釋次第成立次第円滿次第. 云何了知道理. 謂能了知四種道理. 一觀待道理. 二證成道理. 三作用道理. 四法爾道理. 云何了知略義. 謂能了知此是蘊相應語. 此是界處緣起處非處諦相應語. 此是念住等相應語乃至此是八聖支道相應語. 此是業相應語. 此是煩惱相應語. 此是增上戒等學相應語. 復次云何知時. 謂由五相故. 一通達正現在前雜染故. 二通達將現在前雜染故. 三通達不染汚位故. 四等起對治作意故. 五對治作意故

復次云何知量. 謂於所食所飮所낑乃至廣說. 當知此中略說二種斷隨順性. 一任持隨順性. 二精進隨順性. 任持隨順性者. 謂於所食所飮所낑所◑善知其量. 精進隨順性者. 謂於若行若住乃至廣說. 善知其量. 此中云何於所食等善知其量. 謂於受取及受用中皆善知量. 於受取中善知量者. 謂於此時應受. 從此應受. 此所應受. 齊此應受. 何時應受. 謂日初分卽於此時爲受用故. 從何應受. 謂除五種非所行處. 何所應受. 謂淸淨物如來所許. 除酒肉等所不應飮不應食物. 齊何應受. 謂知量而受. 勿令自損或損於他. 於受用中善知量者. 謂如所受於此時中應可受用. 於何時中應可受用. 謂如前說日之初分是受用時. 於何處所應可受用. 謂於好處或居道場或在聚落. 何所應受用. 謂如前說淸淨物等. 齊何應受用. 謂善知量應可受用. 勿令飢惱勿不順斷. 勿令諸界起不平等. 云何於勤精進善知其量. 謂於此時此處此事齊此. 應勤精進. 於何等時應勤精進. 謂於應行時而行. 乃至於應解睡眠時而解睡眠. 於何處所應勤精進. 謂於閑林或在道場. 或居內院或經行處應修精進. 於何等事應修精進. 謂應勤行勤住乃至勤解睡眠勞◑齊何應修所有精進. 謂善知量而修精進. 勿因此故太沈太擧

復次云何善知刹帝利衆. 謂善了知刹帝利衆如是名如是種. 如是姓如是食. 乃至如是壽量邊際. 如是乃至善知長者居士等衆. 云何善知諸沙門衆. 謂能善知彼如是名. 此是少年此是長年此是耆年. 此持經者乃至此是能持論者. 善知此是瑜伽師等. 復次云何善知我於是中應當往詣乃至應默. 謂若略說爲此應往乃至應默. 及如此應往乃至應默. 何所爲故詣在家衆乃至應默. 謂爲乞求資生衆具. 或復爲令未信者信信者增長. 或爲慰問遭重疾病受衆苦者. 或爲開解諸愁憂者. 或爲和好展轉怨對互相違者. 或爲隨順他所作事. 或復爲他之所勸請. 或爲隨從軌範親敎同梵行者. 或爲經營僧所作事. 是故應往乃至應默. 云何了知應如是往. 謂如聲聞地已說其相. 云何了知應如是住. 謂往詣已不應卽入. 至內門側伏慢而住. 或無疑慮徐入其家. 至相見處從容而住. 先言慰問含笑開◑. 遠離넥蹙方申愛語. 云何了知應如是坐. 謂佛開許隨其所有如法之座以正威儀端嚴而坐. 云何了知應如是語. 謂善了知如時如理如量寂靜質直而語. 時有三種. 一者樂聞非不樂聞. 不樂聞者. 謂如有一或飢或渴或身疲倦. 或風熱等之所逼惱. 是名初時. 二者安住如法威儀非非威儀. 或復有一雖樂欲聞非威儀. 住非威儀者. 謂不應立爲坐者說. 除彼重病. 如別解脫經廣說其相. 是第二時. 三者其心無有染惱非染惱心. 染惱心者. 謂如有一其心悤遽於彼彼事增上勤◑. 或荒或亂或復渾濁. 或他僕使或作業者. 或復殺者敵者怨者. 是第三時. 理有三種. 謂有求請. 如法求請. 如量求請. 方爲宣說如法. 爲說有義利說. 由三種相當知如量. 一不亂不雜而有所說. 二円滿文句宣說諸法. 三凡所宣說言詞不重謂不重說. 所有言詞若諸語言無用非義尙不少說. 何況多說. 當知寂靜亦有三種. 一威儀寂靜. 二言音寂靜. 三其心寂靜. 威儀寂靜者. 謂諸根寂靜無有躁擾亦不高擧. 支節不動而有所說. 善音寂靜者. 謂有所說聲不太高. 亦不太急. 心寂靜者. 謂雖觸惱亦不生憤而有所說. 況不觸惱. 又無染心而有所說. 又質直語亦有三種. 謂如時語時乃至寂靜語時. 或由宿習方便任性而語. 或由現法串習加行作意而語. 或由愛樂學處以思擇力. 而自制伏方有所說. 於一切時無有虛◑. 若◑若顯所言無二. 云何了知應默. 謂善了知於五時中應當默然. 一者說者正說語時. 若彼聽者故作異言現相◑亂. 爾時說者宜當默然. 二者說者正說語時. 若彼聽者撥言且止吾不欲聞. 爾時說者宜當默然. 三者說者正說語時. 若彼聽者於說者所起求過心. 發違諍言現相乖背. 爾時說者宜當默然. 四者施主以衣食等來相屈請. 爾時受者宜當默然而許可之. 五者若有敵論者來現相較論. 爾時論者宜當默然聽其言說

復次且由三相應自了知己所有信乃至是善男子. 一由依處故. 二由自性故. 三由時分故. 云何由依處故了知己信. 謂如實知若事是信之所依處. 信緣彼生當知彼事決定是我信所依處. 云何由自性故了知己信. 謂如實知軟中上品己所有信. 云何由時分故了知己信. 謂如實知我於某時已得是信. 如了知信如是. 戒等辯等爲後皆當了知. 此中信是趣入支. 戒是入已奢摩他支. 聞是毘鉢舍那支. 捨是奢摩他毘鉢舍那資糧支. 內思所成慧及他隨順敎授敎誡. 是能攝受奢摩他毘鉢舍那支. 依止此故證奢摩他毘鉢舍那. 及能證得諸沙門果. 於自所證諸深細義. 若有欲加而生疑惑. 爲斷疑故如自所證爲彼宣說. 又爲降伏諸敵論者故須有辯. 於他身語邪行起時. 須有忍辱柔和所攝善男子性. 復次由三因緣發生不信. 一由不正知三寶功德故. 二行外道見故. 三未遇諸佛及聖弟子三種神變. 隨其一種所調伏故

復次由三因緣不能數往寂靜園林. 一放逸懈怠所拘執故. 二多事業故. 三信順人故

復次由三因緣爲性不好造詣於他. 一性無畏故. 二性高慢故. 三依文字故. 由三因緣爲性不好親近於他. 一性不◑利故. 二性非福田故. 三無極欲樂故. 由三因緣爲性不好請問於他. 一於法不善故. 二於義不善故. 三於二俱不善故. 由三因緣不能審聽. 一多尋伺故. 二多物務故. 三多諸蓋◑雜染心故. 由三因緣爲性不能決定任持. 一不聽聞故. 二惡聽聞故. 三覆慧勝慧故. 由三因緣爲性不能觀察諸法. 一樂著◑論故. 二愛居냑◑故. 三不成就審察慧故. 由三因緣爲性不能法隨法行. 一由顧惜身命. 二由卽彼增上力故樂著利養. 三由樂著恭敬. 由三因緣不樂修行利他之行. 一性是下劣種姓故. 二悲微薄故. 三無勢力故. 如是白品與上相違應知其相

復次諸聖弟子非一衆多種種遊觀其事可得. 所謂河濱遊觀. 山谷遊觀. 鬼趣遊觀. 如是等類種種遊觀其事可得. 問何因緣故諸大聲聞已得神通. 乃往鬼趣詰問諸鬼自先業報. 爲爲除自疑故. 爲爲饒益衆生故. 若爲除自疑者. 已得神通不應道理. 若爲饒益衆生者. 當說云何饒益衆生. 答爲饒益衆生故. 謂欲饒益此諸餓鬼及餘衆生. 何以故. 由神通力令諸餓鬼憶念宿世. 自說先身所作惡業深生◑悔. 因爲說法便能領悟. 由此因緣速離鬼趣. 如是說名饒益諸鬼. 已得神通諸大聲聞. 聞彼所說種種所受不可愛果先世惡業. 乃還人間展轉宣告. 他旣聞已心生◑患斷惡修善. 如是說名利餘衆生

復次由六種相當知欲行諸色名◑. 云何六相說彼名◑. 一衆多故◑. 二沈重故◑. 三不◑故◑. 四堅强故◑. 五變壞故◑. 六不隨心轉故◑. 於此地中餘決擇文更不復現. 又獨覺地諸決擇文亦不復現

瑜伽師地論卷第七十一

위

*

다음

->